Hun var aktiv i Risør i 1896. I 1898 hadde hun atelier i Brugata 8, og i 1899 i Karl Johans gate 25. I folketellinga 1900 finner vi henne så tilbake i Risør, med adresse Krags gate 391. Der bodde hun hos sin mor enkefru Marie Jensen (f. 1831 i Arendal), sammen med tre eldre søstre. Hun var ugift, med yrke «Fotografistinde». På samme adresse finner vi trolig en kollega, svenske Anette Andersen som var «Retousætøse» (retusjør). I folketellinga 1910 ser det ut til at mora har gått bort, for vi finner henne på samme adresse med eldstesøster Christine Jensen (f. 1858 i Risør) som husmor. De to andre søstrene bodde også fortsatt der. I samme husstand bodde også fotografassisten Sigrid Kapstad (f. 1887 i Holmestrand).